Dom-múzeum Atanasa Krăsteva

Dom-múzeum Atanasa Krăsteva (), je obrodenecký meštiansky dom v centrálnej časti mesta Plovdiv v Plovdivskej oblasti v južnom Bulharsku.

 Názov 
Dom je pomenovaný po svojom poslednom majiteľovi, významnom umelcovi a kultúrnom činiteľovi Atanasovi Krăstevovi (známemu aj pod pseudonymom Načo Kulturata), ktorý bol okrem iného iniciátorom (v roku 1968) projektu reštaurácie plovdivských architektonických pamiatok a založenia architektonicko-historickej rezervácie Starý Plovdiv Inicioval tiež otvorenie viacerých plovdivských múzeí, medzi inými napríklad múzea venovanému vydávaniu kníh v Bulharsku v Danovovom dome, alebo múzea venovanému plovdivskému umelcovi Zlaťovi Bojadžievovi v dome doktora Stojana Čomakova. 

 Lokalita 
Dom-múzeum Atanasa Krăsteva leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „Dr. Stojan Čomakov“ (, doslova ulica doktora Stojana Čomakova) č. 5A takmer na vrchole pahorku Nebet tepe.

 Dejiny  
Dom bol postavený na začiatku 18. storočia. Prvý majiteľ domu bol Bojan Nasev.

V roku 1989 otvoril majiteľ domu Atanas Krăstev v priestoroch dvora galériu Červenoto poni.RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas“. 2017. 476 s. ISBN 9789544915537. S. 212. (po bulharsky) Atanas Krăstev bol posledným súkromným majiteľom domu a zomrel v roku 2003. V roku 2008 bol jeho dom premenený na múzeum pomenované jeho menom a venované jeho osobe a umeleckej zbierke.

 Charakteristika 
Typovo ide o ranoobrodenecký nesymetrický dom. Areál budovy disponuje priestranným dvorom.

 Múzeum 
Múzeum bolo založené v roku 2008. Unikátna je v rámci múzea predovšetkým zbierka 30 portrétov umelca a kultúrneho činiteľa Atanasa Krăsteva, ako aj kolekcia umeleckých diel z jeho zbierky, ktorá sa nachádza na druhom poschodí domu.

 Galéria Červenoto poni 
Ide o prvú súkromnú galériu umenia v Plovdive, ktorú založil Atanas KrăstevTOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 572. (po bulharsky) v roku 1989. Je to vonkajšia galéria, ktorá sa nachádza vo dvore domu. Pomenovaná je po obľúbenej knihe Atanasa KrăstevaSteinbeckovom románe The Red Pony (Červený pony).

 Galéria 

 Referencie 

 Iné projekty 

Kategória:Stavby v Plovdive
Kategória:Domy v Plovdive
Kategória:Múzeá v Bulharsku
Kategória:Galérie v Bulharsku
Kategória:Nebet tepe